recursal/SuperWikiNEXT-32B huggingface dataset:
| Skaidiškių tvenkinys |
| --- |
|  |
| Vieta | Lietuvos vėliava Lietuva (Vilniaus rajonas) |
| Plotas | 0,0095 km² |
| Kranto linijos ilgis | 0,55 km |
| Kilmė | dirbtinė |
| Įteka | Dunaika |
| Išteka | Dunaika |
| 

Žemėlapis rodantis  vietą.Skaidiškių tvenkinys

  |
| **Koordinatės** |  54°36′36″ š. pl. 25°23′17″ r. ilg.﻿ / ﻿54.61000°š. pl. 25.38806°r. ilg.﻿ / 54.61000; 25.38806Koordinatės: 54°36′36″ š. pl. 25°23′17″ r. ilg.﻿ / ﻿54.61000°š. pl. 25.38806°r. ilg.﻿ / 54.61000; 25.38806 |

**Skaidiškių tvenkinys** – tvenkinys Lietuvoje, Vilniaus rajone, 3,5 km į pietryčius nuo Nemėžio, Skaidiškių gyvenvietėje. Sudarytas užtvenkus Dunaikos upelį (Nemėžos intakas, Rudaminos upės baseinas) 3,3 km nuo jo žiočių. Tvenkinio ilgis iš rytų į vakarus – 0,17 km, plotis – iki 0,08 km. Skersai supiltas pylimas tvenkinį dalija į 2 dalis. Altitudė 192,3 m. Krantai žemi, apaugę medžiais, rytinės tvenkinio dalies rytinis ir pietinis krantai pelkėti. Tvenkinio užtvanka eina kelias  **106**  Naujoji Vilnia–Rudamina–Paneriai .

Šaltiniai
---------

1. ↑
Koordinatės: 56°10′14″š. pl. 23°06′46″r. ilg.﻿ / ﻿56.170479°š. pl. 23.112795°r. ilg.﻿ / 56.170479; 23.112795

|  Šakynos koplyčia |
| --- |
|  |
| **Vyskupija** | Šiaulių |
| **Dekanatas** | Šiaulių |
| **Savivaldybė** | Šiaulių rajonas |
| **Gyvenvietė** | Šakyna |
| **Statybinė medžiaga** | akmenų mūras |
| **Pastatyta** | 1802 m. |

**Šakynos koplyčia** – koplyčia Šiaulių rajone, Šakynos veikiančiose kapinėse. Ji stovi atokiau nuo gyvenvietės, apie 1 km į pietvakarius link Mikutaičių, prie kelio  **4010**  Ringuvėlė–Šelvenai–Šakyna . XVIII a. statyta koplyčia yra kultūros paveldo objektas.. Manoma, kad ji statyta kartu su Šakynos bažnyčia.

Šakynos kapinių koplyčia nukentėjo gaisre 2005 m. pradžioje. Po to tvarkyta (su pertraukomis) daugiau kaip dvejus metus.
Uždengtas buvęs nudegęs stogas.

Šaltiniai
---------

1. ↑  „Šakynos kapinių koplyčia". Lietuvos Respublikos kultūros vertybių registras.
2. ↑
3. ↑

Nuorodos
--------

|  |  |
| --- | --- |
|  | **Vikiteka: Šakynos koplyčia** – vaizdinė ir garsinė medžiaga  |

* Lietuvos paminklai. Šakynos koplyčia Archyvuota kopija 2015-04-02 iš Wayback Machine projekto.
| Kiemelių tvenkinys |
| --- |
| Vaizdas į aukštupio pusęVaizdas į aukštupio pusęVaizdas į aukštupio pusę |
| Vieta | Lietuvos vėliava Lietuva (Vilniaus raj. Kiemeliai) |
| Plotas | 0,17 km² |
| Kranto linijos ilgis | 4,02 km |
| Vidutinis gylis | 2,2 m |
| Didžiausias gylis | 4,4 m |
| Tūris | 0,000407 km³ |
| Įteka | Dūkšta, Vaišvilė |
| Išteka | Dūkšta |
| 

Žemėlapis rodantis  vietą.Kiemelių tvenkinys

  |
| **Koordinatės** |  54°50′56″ š. pl. 24°59′30″ r. ilg.﻿ / ﻿54.84889°š. pl. 24.99167°r. ilg.﻿ / 54.84889; 24.99167Koordinatės: 54°50′56″ š. pl. 24°59′30″ r. ilg.﻿ / ﻿54.84889°š. pl. 24.99167°r. ilg.﻿ / 54.84889; 24.99167 |

**Kiemelių tvenkinys** – vandens telkinys Vilniaus rajone, Maišiagalos seniūnijoje, Kiemelių kaime, 0,4 km į vakarus nuo kelio  **108**  Vievis–Maišiagala–Nemenčinė . Tvenkinys sudarytas ant Dūkštos upelio (Neries intakas), už 9,1 km nuo jo žiočių. Prie užtvankos ženkliai apsemtos intako Viešvilės žiotys (susidarė 0,64 km ilgio įlanka). Įrengtas 1973 m. drėkinimo tikslais.

Duomenys
--------

Tvenkinio kodas – 12050261, priklauso Neries mažųjų intakų (su Nerimi) baseinui. Vandens telkinio plotas – 17 ha, ilgis iš šiaurės rytų į pietvakarius – 1,03 km, plotis – iki 0,36 km, kranto linijos ilgis – 4,02 km. Altitudė 116,8 m. Krantai aukšti, daugiausia apaugę siauru medžių ir krūmų ruožu. Aplinkui plyti pievos ir dirbami laukai. Žemių užtvankos keteros altitudė – 118,50 m, užtvankos ilgis – 330 m, plotis – 6 m, vandens pertekliaus pralaida – šachtinė. Skaičiuotinis užtvankos debitas – 32 m³/s.

Taip pat skaitykite
-------------------

* Kiemelių ežeras

Šaltiniai
---------

1. ↑  LR upių ir tvenkinių klasifikatorius. 2.Tvenkiniai Archyvuota kopija 2014-02-01 iš Wayback Machine projekto.

* Tvenkinių katalogas. Aplinkos apsaugos ministerija. Kaunas, 1998

Nuorodos
--------

* Sąrašas:Lietuvos tvenkiniai
| Kūlių tvenkinys |
| --- |
|  |
| Vieta | Vilniaus raj. Lietuvos vėliava Lietuva |
| Plotas | 0,1 km² |
| Kranto linijos ilgis | 1,72 km |
| Vidutinis gylis | 2,4 m |
| Didžiausias gylis | 5,1 m |
| Tūris | 0,000243 km³ |
| Įteka | Svyruonėlė |
| Išteka | Svyruonėlė |
| 

Žemėlapis rodantis  vietą.Kūlių tvenkinys

  |
| **Koordinatės** |  54°34′35″ š. pl. 25°33′20″ r. ilg.﻿ / ﻿54.57639°š. pl. 25.55556°r. ilg.﻿ / 54.57639; 25.55556Koordinatės: 54°34′35″ š. pl. 25°33′20″ r. ilg.﻿ / ﻿54.57639°š. pl. 25.55556°r. ilg.﻿ / 54.57639; 25.55556 |

Paplūdimys prie tvenkinio
**Kūlių tvenkinys** arba **Kulių (Svironių) tvenkinys** – vandens telkinys Vilniaus rajone, Kūlių kaime, apie 25 km nuo Vilniaus ir apie 2 km į vakarus nuo Savičiūnų. Per jį teka Kenos upės intakas Svyruonėlė (užtvenkta 7 km nuo jos žiočių). Dažniausiai klaidingai vadinamas Savičiūnų ežeru arba tvenkiniu. Matyt, todėl, kad tai yra artimiausias kaimas, kuriame gyvena daugiau nei 200 žmonių. Tvenkinys apsuptas Rukainių miškų, yra paplūdimys rytiniame krante. Į vakarus plyti pievos ir krūmynai. Didžiausias tvenkinio gylis 5,1 m, ilgis iš pietų į šiaurę 0,68 km, o didžiausias plotis 0,18 km. Altitudė 192 m. Krantai neaukšti. Pietinėje pakrantėje įsikūręs Svironių kaimas.

Tvenkinys įrengtas 1973 m.

Šaltiniai
---------

1. ↑

* Tvenkinių katalogas. Aplinkos apsaugos ministerija. Kaunas, 1998
| Alamo-Pedjos rezervatas |
| --- |
| IUCN Ia kategorija (gamtos rezervatas) |
| Rezervato vaizdas iš paukščio skrydžio Rezervato vaizdas iš paukščio skrydžio |
| **Vieta:** | Estijos vėliava Estija |
| **Artimiausia didesnė gyvenvietė:** | Tartu |
| 

Žemėlapis rodantis Alamo-Pedjos rezervatas vietą.Alamo-Pedjos rezervatas

  |
| **Koordinatės:** | 58°28′26″ š. pl. 26°10′11″ r. ilg.﻿ / ﻿58.47389°š. pl. 26.16972°r. ilg.﻿ / 58.47389; 26.16972Koordinatės: 58°28′26″ š. pl. 26°10′11″ r. ilg.﻿ / ﻿58.47389°š. pl. 26.16972°r. ilg.﻿ / 58.47389; 26.16972 |
| **Plotas:** | 342 km² |
| **Įkurtas:** | 1994 m. |
|  **Vikiteka:** | Alamo-Pedjos rezervatas |

**Alamo-Pedjos rezervatas** (est. *Alam-Pedja looduskaitseala*) – didžiausias Estijos draustinis, esantis šalies centre, į šiaurės rytus nuo Virtsjarvo ežero. Plotas – 342 km². Apima Tartu, Jegevos ir Viljandžio apskritis. Rezervato teritorijoje yra penki pelkynai, kuriuos skiria kelios upės bei miškai.

Istorija
--------

Alamo-Pedjos rezervatas buvo įkurtas 1994 m. siekiant apsaugoti natūralią ekosistemą, retas rūšis, miškus, pelkynus ir gyvūnus. *Alam-Pedja* reiškia „žemutinę Pedją".

Rezervato teritorijoje žmonės apsigyveno nuo akmens amžiaus. Nuolatinės gyvenvietės kūrėsi palei dabartinio Virtsjarvo ežero pakrantę. Pagrindinis pragyvenimo šaltinis buvo žvejyba.

* 
* 
* 
*

Nuorodos
--------

* Oficiali svetainė
| **Rūta Kleva Vidžiūnienė** |
| --- |
| Gimė | 1923 m. kovo 14 d.Kaunas |
| Mirė | 2000 m. sausio 3 d. (76 metai)Kačerginė |
|  |
| Veikla | mokytoja, žurnalistė, prozininkė, publicistė |
|  |
| Alma mater | Kalifornijos universitetas |

**Rūta Kleva (Kleopatra) Mickevičiūtė-Vidžiūnienė** (1923 m. kovo 14 d. Kaune – 2000 m. sausio 3 d. Kačerginėje, palaidota Zapyškio kapinėse) – Lietuvos mokytoja, žurnalistė, prozininkė, publicistė.

Biografija
----------

Baigė Šv. Kazimiero gimnaziją Kaune. Kalifornijos universitete studijavo kalbas, pedagogiką ir politinius mokslus, gavo bakalauro laipsnį.

Mokytojavo gimnazijose, dalyvavo „Santara-Šviesa" federacijos bei Lietuvių žurnalistų sąjungos veikloje. Nuo 1979 m. redagavo Lietuvių žurnalistų sąjungos leidinį (žurnalą) „Lietuvis žurnalistas". Nuo 1982 m. Los Andžele redagavo lietuvių radijo valandėlę. 1984–1995 m. Lietuvių žurnalistų sąjungos pirmininkė.

Straipsnius ir beletristikos kūrinius spausdino laikraščiuose „Darbininkas", „Dirva", „Draugas", žurnale „Lietuvių dienos".

Bibliografija
-------------

* *Vieno vakaro melancholija*, novelių rinkinys, 1983 m.
* *Kompozitorius Bronius Budriūnas. Gyvenimo ir kūrybos apybraiža*, 1988 m.
* *Sąžinė*, novelių rinkinys, 1993 m.
* *Rojaus paukščio grįžimas*, romanas, (parašė 1945–1948 m. Vokietijoje, išspausdino 1992 m. JAV).

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 559 psl.
| Papelkys |
| --- |
| Vieta | Klaipėdos raj. Lietuvos vėliava Lietuva |
| Plotas | 0,041 km² |
| Kranto linijos ilgis | 2,54 km |
| Išteka | bevardis upelis |
| 

Žemėlapis rodantis  vietą.Papelkys

  |
| **Koordinatės** |  55°38′54.24″ š. pl. 21°34′33.6″ r. ilg.﻿ / ﻿55.6484000°š. pl. 21.576000°r. ilg.﻿ / 55.6484000; 21.576000Koordinatės: 55°38′54.24″ š. pl. 21°34′33.6″ r. ilg.﻿ / ﻿55.6484000°š. pl. 21.576000°r. ilg.﻿ / 55.6484000; 21.576000 |

**Papelkys** – ežeras vakarų Lietuvoje, Klaipėdos rajone, apie 10 km į pietryčius nuo Vėžaičių. Ežero ilgis iš šiaurės vakarų į pietryčius – 0,47 km, plotis – iki 0,14 km. Altitudė 76,9 m. Krantai žemi, plačiai užpelkėję. Kranto linija labai vingiuota, iš vakarų įsiterpia didelis pelkėtas pusiasalis. Pietinėje dalyje yra 2 salos (0,16 ha ir 0,04 ha). Ežerą supa miškas, tik vakarinėje pakrantėje plyti pievos ir dirbami laukai, įsikūręs Brožių kaimas. Pietuose išteka upelis link Veiviržo upės intako Graužupio.

Ežeras gausiai užžėlęs vandens augalija, užankantis.

Šaltiniai
---------

1. ↑  maps.lt duomenys
| Ešerinis |
| --- |
| Vieta | Kupiškio raj. Skapiškio sen. Lietuvos vėliava Lietuva |
| Plotas | 0,282 km² |
| Kranto linijos ilgis | 1,92 km |
| Išteka | bevardis upelis |
| 

Žemėlapis rodantis  vietą.Ešerinis

  |
| **Koordinatės** |  55°55′45″ š. pl. 25°18′55″ r. ilg.﻿ / ﻿55.92917°š. pl. 25.31528°r. ilg.﻿ / 55.92917; 25.31528Koordinatės: 55°55′45″ š. pl. 25°18′55″ r. ilg.﻿ / ﻿55.92917°š. pl. 25.31528°r. ilg.﻿ / 55.92917; 25.31528 |

**Ešerinis** – ežeras šiaurės rytų Lietuvoje, Kupiškio rajone, apie 8 km į šiaurės rytus nuo Skapiškio. Telkšo Notigalės pelkėse, šalia Notigalės ir Kulio ežerų, Notigalės telmologiniame draustinyje.

Ežeras ovalus, negilus, vietomis iki 3–4 m gylio, dubuo išgulėtas ledo luisto. Ilgis iš šiaurės į pietus apie 650 m, didžiausias plotis – 590 m. Altitudė 95,8 m. Vanduo tamsiai rudas (nuo didžiulių durpių klodų aplink), labai minkštas, nusimaudžius oda pasidengia „kailiuku" nuo durpių. Pakrantės lėkštos, pelkėtos, gausu akivarų, sunkiai prieinamos. Dugną dengia sapropelis. Ežerą supa Skapagirio miškas. Išteka rytuose upelis į Ešerinio upelį (Jaros-Šetekšnos intakas).

Anksčiau jame aktyviai žvejota: 1961 m. sugauta 7,1 kg/ha žuvies, daugiausia karšių.

Šaltiniai
---------

1. ↑  ,
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Charles Babbage
**Čarlzas Babidžas** (angl. ***Charles Babbage***, 1791-1871) – anglų matematikas ir išradėjas. Suprojektavo Skirtumų mašiną, kurią galima laikyti pirmuoju šiuolaikinių kompiuterių prototipu.

Biografija
----------

Gimė 1791 m. gruodžio 26 d. Volverte, Saryje, bankininko šeimoje. Jis buvo vienas iš keturių Bendžamino Babidžo ir Elizabetės Teape vaikų. 1810 m. įstojo į Kembridžo Trejybės koledžą. 1814 m. baigė Peterhouse ir 1817 m. gavo MA. Iki mirties gyveno Londone. 1816 m. buvo priimtas į Karališkąją draugiją. 1828–1839 m. užėmė Kembridžo universiteto Lukaso vardo matematikos profesoriaus postą.

Jis yra parašęs 6 veikalus ir apie 90 straipsnių. Jis pasižymėjo kaip išradėjas, matematikas, mokslo sistemos kritikas, politikas ir politinės ekonomikos žinovas. Jis pasiūlė švyturio signalizavimo sistemą, „juodąsias dėžes", skirtas užrašymui situacijos, buvusios iki traukinio katastrofos, propagavo dešimtainį piniginės sistemos pagrindą ir siūlė panaudoti potvynių energiją.

Skaičiavimų automatizavimas
---------------------------

*On the economy of machinery and manufactures*, 1835
Č. Babidžo šlovė glaudžiai susijusi su jo kurtais automatiniais skaičiuotuvais. Jis suprojektavo dviejų tipų prietaisus: Skirtumų mašiną ir Analitinę mašiną. Nuo savo pirmtakų jos skyrėsi ne tik dydžiu ir sudėtingumu, bet ir koncepcija. *Skirtumų mašina* buvo skirta ne pagrindinių aritmetinių veiksmų atlikimui, o baigtinių skirtumų paskaičiavimui. Jie leido nenaudoti daugybos veiksmų sudarant polinomų reikšmių lenteles.

Matematinių lentelių sudarymo automatizavimu jis pradėjo domėtis 1821 m. Jo pagrindinė mintis buvo, kad ne tik būtų skaičiuojama be klaidų, bet ir atspausdinami rezultatai. 1822 m. jis pasiuntė straipsnį Karališkajai astronomijos draugijai ir gavo pradinį finansavimą *Skirtumų mašinos* kūrimui. Tačiau darbai strigo ir mašina nebuvo baigta. Apie 1840 m. jis užbaigė Analitinės mašinos principų kūrimą. Dar po 7 m. jis grįžo prie *Skirtumų mašinos* konstrukcijos tobulinimo. Pats Č. Babidžas neužbaigė nė vienos šių mašinų. Dėl nesėkmės priežasties istorikai tebesiginčija. Nurodomos įvairios priežastys: sudėtingas charakteris, nepakankamas progresas ir vyriausybės paramos nutraukimas, nesutarimai su pagrindiniu inžinieriumi J. Klemensu. Tačiau dažniausiai, kaip priežastis, minima Viktorijos laikų technologijos netobulumas. Bet juk 1834 m. du švedų broliai Georg’as ir Edward’as Scheutz’ai nedidelį *Skirtumų mašinos* modelį.

Kūriniai
--------

* Apie mechanizacijos ir pramonės ekonomiją, 1832

|  |  |
| --- | --- |
|  | **Vikiteka: Charles Babbage** – vaizdinė ir garsinė medžiaga  |
| Vernijis |
| --- |
| Vernijo ežeras iš šiaurinės pusėsVernijo ežeras iš šiaurinės pusėsVernijo ežeras iš šiaurinės pusės |
| Vieta | Lazdijų raj. Lietuvos vėliava Lietuva |
| Plotas | 1,789 km² |
| Kranto linijos ilgis | 10,17 km |
| Kilmė | ledyninis |
| Vidutinis gylis | 6,2 m |
| Didžiausias gylis | 18 m |
| Įteka | Morkavo upelis, Purviškė, Termentas, Beržavietis, bevardis upelis |
| Išteka | Vernijo upelis |
| 

Žemėlapis rodantis  vietą.Vernijis

  |
| **Koordinatės** |  54°07′24″ š. pl. 23°43′0″ r. ilg.﻿ / ﻿54.12333°š. pl. 23.71667°r. ilg.﻿ / 54.12333; 23.71667Koordinatės: 54°07′24″ š. pl. 23°43′0″ r. ilg.﻿ / ﻿54.12333°š. pl. 23.71667°r. ilg.﻿ / 54.12333; 23.71667 |

**Vernijis** – ežeras pietvakarių Lietuvoje, Lazdijų rajone, apie 1,5 km į šiaurę nuo Veisiejų, Veisiejų regioniniame parke. Telkšo rininės kilmės, stačiašlaičiame duburyje, savo forma primenančiame arką. Ilgis iš pietryčių į vakarus – pietvakarius 3,75 km, plotis iki 0,93 km. Altitudė 113,9 m. Krantai daugiausia sausi, vidurinėje ir rytinėje dalyje kiek supelkėję. Visos vakarinės pusės pakrantės apaugusios mišku, krūmais (Babrų miškas). Atabradas padengtas smėliu, daug kur užžėlęs nendrėmis ir meldais (įlankose dar ir lūgnėmis, plūdėmis). Dugnas duobėtas, padengtas dumblinga klintimi ir karbonatingu dumblu.

Į Vernijį įteka Morkavo upelis (iš Morkavo ežero), Purviškė (iš Purviškio ežero), Termentas (iš Termento ežero), Beržavietis (iš Ilgio ežero), pietvakariuose į Ančią išteka Vernijo upelis (Baltosios Ančios baseinas). Ežero pratakumas 152 % per metus.

Prie Vernijo įsikūrę Jakonys, Radvilonys, Rūda, Smarliūnai.

Vandenvardis *Verni̇̀jis* vedamas iš šaknies *ver-*, kuri siejama su virimo reikšme.

Nuorodos
--------

* *Wiernieje*. Słownik geograficzny Królestwa Polskiego i innych krajów słowiańskich, T. XIII (Warmbrun — Worowo). Warszawa, 1893, 386 psl. **(**lenk.**)**

Šaltiniai
---------

1. ↑  *Vernijis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 489
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 374
| Rimietis |
| --- |
| Vieta | Lazdijų raj. Lietuvos vėliava Lietuva |
| Plotas | 1,394 km² |
| Kranto linijos ilgis | 7,21 km |
| Kilmė | ledyninis |
| Vidutinis gylis | 3,0 m |
| Didžiausias gylis | 6,8 m |
| Įteka | Raišupis, Balinė, R-1, 7 bevardžiai upeliai |
| Išteka | Kirsna |
| 

Žemėlapis rodantis  vietą.Rimietis

  |
| **Koordinatės** |  54°17′50″ š. pl. 23°30′27″ r. ilg.﻿ / ﻿54.29722°š. pl. 23.50750°r. ilg.﻿ / 54.29722; 23.50750Koordinatės: 54°17′50″ š. pl. 23°30′27″ r. ilg.﻿ / ﻿54.29722°š. pl. 23.50750°r. ilg.﻿ / 54.29722; 23.50750 |

**Rimietis** – ežeras pietvakarių Lietuvoje, Lazdijų rajone, apie 7 km į šiaurę nuo Lazdijų. Ilgis iš pietvakarių į šiaurės rytus – 2,02 km, plotis – iki 1,26 km. Altitudė 111,5 m. Giliausia ežero vieta (6,8 m) yra vakaruose. Kranto linija, kurios ilgis yra 7,8 km, labai vingiuota. Krantai žemi, daug kur pelkėti (ypač pietuose, rytuose), vakaruose aukštėlesni. Ežero pakrantės gausiai užžėlę švendrais, nendrėmis, plūdėmis, meldais, lūgnėmis. Apyežerėje daugiausia pievos ir laukai, pavieniai medžiai. Atabradas dumblingas, tik vakaruose smėlėtas.

Iš ežero išteka Šešupės intakas Kirsna, įteka Raišupis (Lazdija), Balinė ir keletas upelių. Balinės upelio įtekėjimo įlankos išplatėjusiame gale susiformavo naujas ~ 11 ha ežeras, užakus tos įlankos protakai su Rimiečio ežeru (anksčiau ežero plotas buvo ~ 1,7 km²).

Ežere veisiasi kuojos, karšiai, raudės, aukšlės, lynai, lydekos ir ešeriai.

Į rytus nuo Rimiečio ežero telkšo Bakšių, Teizininkų, Teizų ežerai. Pietvakariniame ežero krante įsikūręs Rimiečio kaimas ir Neravai, šiaurėje – Šilėnai, rytuose – Kurdimakščiai. Seniau buvo ornitologiniu draustiniu.

Etimologija
-----------

Vandenvardis *Ri̇̀mietis* kildinamas iš žodžio *rimti* („tilti, ramintis, būti ramiam").

Rimiečio ežeras (rus. *озеро Риметя*) minimas Lietuvos Metrikoje (1514–1523 m. Jurgiui Radvilai dovanotų Seirijų žemių akte).

Šaltiniai
---------

1. ↑
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 550
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 277
| Stirtos |
| --- |
| Vieta | Lazdijų raj. Lietuvos vėliava Lietuva |
| Plotas | 0,555 km² |
| Kranto linijos ilgis | 3,87 km |
| Kilmė | ledyninis |
| Vidutinis gylis | 6,77 m |
| Didžiausias gylis | 20,3 m |
| Įteka | Vilkė (S-1), S-2, 2 bevardžiai upeliai |
| Išteka | Stirta |
| 

Žemėlapis rodantis  vietą.Stirtos

  |
| **Koordinatės** |  54°00′46″ š. pl. 23°47′08″ r. ilg.﻿ / ﻿54.01278°š. pl. 23.78556°r. ilg.﻿ / 54.01278; 23.78556Koordinatės: 54°00′46″ š. pl. 23°47′08″ r. ilg.﻿ / ﻿54.01278°š. pl. 23.78556°r. ilg.﻿ / 54.01278; 23.78556 |

**Stirtos** – ežeras pietvakarių Lietuvoje, Lazdijų rajone, apie 8 km į rytus nuo Kapčiamiesčio. Išsidriekęs iš šiaurės į pietus per 1,53 km, plotis iki 0,5 km. Altitudė 110,3 m. Ežero gylis siekia 20,3 m. Telkšo rininės kilmės duburyje. Krantai pietuose ir rytuose pelkėti, vakaruose – sausi. Iš rytų prieina mišrūs Norkūnų ir Valančiūnų miškai. Vakarinėje pakrantėje daugiausia plyti dirbami laukai.

Į Stirtas iš Vilkinio ežero įteka Vilkė, taip pat upelis S-2 iš Vidugašlio ežero, pietuose išteka Seiros intakas Stirta.

Greta ežero įsikūrę Smališkės (šiaurėje), Šutronių (vakaruose) ir Paliepio (pietuose) kaimai. Veikia kaimo turizmo sodyba. Vakarine pakrante eina kelias  **2517**  Veisiejai–Viktarinas–Paliepis .

Etimologija
-----------

Pavadinimas *Stirta* kilęs nuo bendrinio žodžio *stirta*, reiškiančio arba šieno, malkų kaugį arba nedidelę žuvelę.

Šaltiniai
---------

1. ↑  *Stirtos*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 109
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 315
Koordinatės: 54°6′45″ š. pl. 23°46′0″ r. ilg.﻿ / ﻿54.11250°š. pl. 23.76667°r. ilg.﻿ / 54.11250; 23.76667

| Ilgis |
| --- |
| Vieta | Lazdijų raj. Veisiejų sen. Lietuva |
| Plotas | 0,467 km² |
| Kranto linijos ilgis | 6,05 km |
| Kilmė | ledyninis |
| Vidutinis gylis | 1,7 m |
| Įteka | I-1, 2 bevardžiai upeliai |
| Išteka | Beržavietis |

**Ilgis** – ežeras pietvakarių Lietuvoje, Lazdijų rajone Veisiejų seniūnijoje, apie 5 km į šiaurės rytus nuo Veisiejų, šalia Šadžiūnų kaimo. Ilgis šiaurės rytų – pietvakarių kryptimi 2,22 km, plotis iki 0,45 km. Altitudė 121,7 m. Ežerą sudaro dvi dalys: šiaurės rytinė pailga ir pietvakarinė netaisyklinga. Jas jungia upelis. Ežeras rininis. Kranto linija vingiuota. Krantai žemi, daug kur pelkėti (šiaurėje Pajaurės pelkė, pietuose – Dėlinės pelkė), aukštesni vakaruose ir rytuose. Aplink ežerą plyti laukai, auga miškeliai. Įteka trys upeliai, vienas iš jų – iš Samanio ežero; pietvakariuose išteka Beržoventės (Beržavietės) upelis į Vernijo ežerą. Į šiaurę įsikūręs Smarliūnų kaimas.

Nuorodos
--------

* Iłgis Lenkijos Karalystės ir kitų slavų kraštų geografiniame žodyne, Tom III, psl. 266 (lenk.)

Šaltiniai
---------

1. ↑  *Ilgis (Lazdijų r. Veisiejų sen. Šadžiūnų km.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 47
| Paliūnų ežeras |
| --- |
| Vieta | Lazdijų raj. Lietuvos vėliava Lietuva |
| Plotas | 0,298 km² |
| Kranto linijos ilgis | 2,45 km |
| Kilmė | ledyninis |
| Didžiausias gylis | 13 m |
| Įteka | 5 bevardžiai upeliai |
| Išteka | Sutrė |
| 

Žemėlapis rodantis  vietą.Paliūnų ežeras

  |
| **Koordinatės** |  54°12′25″ š. pl. 23°42′14″ r. ilg.﻿ / ﻿54.20694°š. pl. 23.70389°r. ilg.﻿ / 54.20694; 23.70389Koordinatės: 54°12′25″ š. pl. 23°42′14″ r. ilg.﻿ / ﻿54.20694°š. pl. 23.70389°r. ilg.﻿ / 54.20694; 23.70389 |

**Paliūnų ežeras** – ežeras pietvakarių Lietuvoje, Lazdijų rajone, apie 7 km į pietvakarius nuo Seirijų, 0,3 km į pietryčius nuo Babrų ežero. Altitudė 124 m. Ežeras pailgo pavidalo. Ilgis iš pietvakarių į šiaurės rytus 0,78 km, plotis iki 0,6 km. Gylis siekia 13 m. Vakarinis ir pietrytinis krantai aukšti, kiti žemesni, kai kur supelkėję, daugiausia apaugę medžiais. Vakarinėje ir šiaurinėje pakrantėse auga miškeliai, kitur plyti pievos, dirbami laukai. Į Paliūnų ežerą suteka 5 upokšniai, šiaurėje išteka Sutrės upelis į Senkučio ežerą (Šešupės baseinas).

Rytiniame ežero krante įsikūręs Paliūnų kaimas, vakariniame – Prapuntų kaimas.

Šaltiniai
---------

1. ↑  Vaidas Šimčikas. *Paliūnų ežeras*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 283
| Vilkaitis |
| --- |
| Ežeras ir Taikūnų pušisEžeras ir Taikūnų pušisEžeras ir Taikūnų pušis |
| Vieta | Lazdijų raj. Lietuvos vėliava Lietuva |
| Plotas | 0,289 km² |
| Kranto linijos ilgis | 2,61 km |
| Kilmė | ledyninis |
| Įteka | Snaigynas, V-2, bevardis upelis |
| Išteka | Vilkė (V-1) |
| 

Žemėlapis rodantis  vietą.Vilkaitis

  |
| **Koordinatės** |  54°04′15″ š. pl. 23°46′43″ r. ilg.﻿ / ﻿54.07083°š. pl. 23.77861°r. ilg.﻿ / 54.07083; 23.77861Koordinatės: 54°04′15″ š. pl. 23°46′43″ r. ilg.﻿ / ﻿54.07083°š. pl. 23.77861°r. ilg.﻿ / 54.07083; 23.77861 |

**Vilkaitis** – ežeras pietų Lietuvoje, Lazdijų rajone, 5 km į pietvakarius nuo Leipalingio, Veisiejų regioniniame parke. Ilgis iš pietvakarių į šiaurės rytus 1,09 km, plotis iki 0,43 km. Altitudė 115,1 m. Krantai neaukšti, tik rytinis krantas aukštas. Krantai pietvakariuose miškingi, kitur apaugę siauru medžių ir krūmų ruožu. Šiaurinės ežero dalies pakrantėse plyti pievos ir dirbami laukai. Į Vilkaitį suteka 3 upeliai (tarp jų vienas iš Trikojo ežero), pietuose išteka upelis į Vilkinį (Baltosios Ančios baseinas).

Prie ežero įsikūrę Taikūnų ir Senkonių kaimai. Veikia kaimo turizmo sodyba. Pietvakariniame krante auga saugoma Taikūnų pušis. Šiaurrytine pakrante eina kelias Nr.2526 (Druskininkėliai – Varnėnai – Beržiniai).

Ežero pavadinimas kilo nuo gyvūno pavadinimo *vilkas*.

Šaltiniai
---------

1. ↑  *Vilkaitis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 520
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 384
Koordinatės: 55°9′20″ š. pl. 25°30′40″ r. ilg.﻿ / ﻿55.15556°š. pl. 25.51111°r. ilg.﻿ / 55.15556; 25.51111

| Galuonai |
| --- |
| Galuonai nuo MiežoniųGaluonai nuo MiežoniųGaluonai nuo Miežonių |
| Vieta | Molėtų raj. Lietuva |
| Plotas | 5,94 km² |
| Kranto linijos ilgis | 23,5 km |
| Kilmė | ledyninė |
| Vidutinis gylis | 5,5 m |
| Didžiausias gylis | 17 m |
| Įteka | Ožkalupis, 13 bevardžių upelių |

**Galuonai** – ežeras rytų Lietuvoje, Molėtų rajone, apie 3 km į vakarus nuo Inturkės. Ilgis šiaurės rytų-pietvakarių kryptimi 6,6 km, plotis iki 2 km. Altitudė 146,5 m. Giliausia vieta yra pietuose ir siekia 17,6 m gylį. Kranto linija labai vingiuota, jos ilgis 23,5 km. Rytuose yra ilga (3,8 km), siaura įlanka, vadinama **Gėluoto ežeru**. Krantai daugiausia žemi, pelkėti, šiaurėje apaugę Lisakos ir Kūlių miškais. Yra 6 salos: Pušinė 1,18 ha, Lipuokos sala 0,69 ha, Kernės sala 0,16 ha, Salelė 0,09 ha ir 2 bevardės 1,34 ha ir 0,04 ha, bei 2 seklumos. Galuonai rytuose esančiu sąsiauriu, vadinamu Vašuoko ežeru, jungiasi su Išnarų ežeru (Žeimenos upės baseinas). Suteka 14 upelių. Ežero pratakumas 64 %.

Prie Galuono esantys kaimai: Antagaluonė, Miežonys, Mackonys, Rutonys, Liešiškės, Maciūniškės, prie Gėluoto – Suduikiai, Dūdanosiai, Inturkė, Pakrovai. Veikia 8 kaimo turizmo sodybos, poilsiavietė. Rytuose sąsiaurį, jungiantį su Vašuoko ežeru, kerta plentas  **173**  Molėtai–Pabradė , vakarine pakrante eina kelias Nr.2810 (Kirneilė – Pagaluonė – Gačkiškiai).

Ežerėvardis *Galuonaĩ* kildinimas iš gylį, gelmę reiškiančios šaknies *gal-*.

Šaltiniai
---------

1. ↑  Marija Vasiliauskaitė. *Galuonai*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 568
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 105
*Kitos reikšmės – Bebrusai (reikšmės).*

| Bebrusai |
| --- |
|  |
| Vieta | Molėtų raj. Lietuvos vėliava Lietuva |
| Plotas | 3,779 km² |
| Kranto linijos ilgis | 19,25 km |
| Kilmė | ledyninė |
| Vidutinis gylis | 7,3 m |
| Didžiausias gylis | 24 m |
| Įteka | Punta, Lunta, Lankaitė |
| Išteka | Bebrusų upė |
| 

Žemėlapis rodantis  vietą.Bebrusai

  |
| **Koordinatės** |  55°11′16″ š. pl. 24°27′43″ r. ilg.﻿ / ﻿55.18778°š. pl. 24.46194°r. ilg.﻿ / 55.18778; 24.46194Koordinatės: 55°11′16″ š. pl. 24°27′43″ r. ilg.﻿ / ﻿55.18778°š. pl. 24.46194°r. ilg.﻿ / 55.18778; 24.46194 |

**Bebrusaĩ** – ežeras rytų Lietuvoje, Molėtų rajone, apie 5 km į pietryčius nuo Molėtų.

Ilgis 5 km, plotis siekia 2,6 km. Altitudė 146,2 m. Didžiausias gylis siekia 24 m. Kranto linija (ilgis 19,25 km) labai raižyta, daug įlankų, užutėkių. Dvi ežero šakos eina šiaurės vakarų kryptimi, viena – pietvakarių. Dubuo rininės kilmės. Krantai daugiausia žemi, kai kur supelkėję, tik rytinis krantas aukštas (20–25 m). Ežere yra 2 salos, kurių plotai 0,3 ha ir 0,18 ha. Dugną dengia daugiausia dumblas ir sapropelis. Atabradas ir salų pakrantės smėlingos. Vandens skaidrumas vasaros metu yra 3,9-4,3 m. Ežerą supa Moliabesčio, Kaulakių, Rudesos, Pakriūtos miškai.

Į Bebrusus įteka Punta (iš Punto ežero), Lunta bei Lankaitė, šiaurėje išteka Siesarties (Šventosios baseinas) intakas Bebrusų upė link netoliese telkšančio Kirneilio ežero.

Ežere sugaunamos žuvys: karšiai, kuojos, lydekos, ešeriai, stintos, aukšlės, raudės, lynai, plakiai, seliavos, karosai, meknės, vėgėlės, pūgžliai, šamai.

Prie Bebrusų esantys kaimai: Bebrusai, Ažuožeriai, Pabebrusė, Kirneilė, Kaulakiai, Jauros II, Ščiūriškiai, Zamokėliai. Veikia virš 10 kaimo turizmo sodybų, keletas poilsiaviečių ir stovyklaviečių. Šiaurrytine pakrante eina kelias Nr.2810 (Kirneilė – Pagaluonė – Gačkiškiai).

Etimologija
-----------

Ežerėvardis *Bebrusaĩ* kilo nuo gyvūno pavadinimo *bebras*.

Šaltiniai
---------

1. ↑  Aleksas Garunkštis. *Bebrusai*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 228
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 60
Koordinatės: 55°17′32.68″ š. pl. 25°28′20.03″ r. ilg.﻿ / ﻿55.2924111°š. pl. 25.4722306°r. ilg.﻿ / 55.2924111; 25.4722306

| Virintai |
| --- |
|  |
| Vieta | Molėtų raj. Lietuva |
| Plotas | 2,865 km² |
| Kranto linijos ilgis | 17,55 km |
| Kilmė | ledyninis |
| Vidutinis gylis | 10,6 m |
| Didžiausias gylis | 35 m |
| Įteka | Alsūnė, Graužė (V-3), Skardis, 12 bevardžių upelių |
| Išteka | Virinta |
|  |
|  Vikiteka | Virintai |

**Virintai** – ežeras rytų Lietuvoje, Molėtų rajone, apie 2 km į šiaurės vakarus nuo Toliejų ir apie 0,5 km į šiaurę nuo Juodėnų.

Virintai nuo kelio  **A14**  Vilnius–Utena 
Virintai nuo kelio  **2805**  Stacijava–Skudutiškis–Kaniūkai 
Telkšo ledyninės kilmės duburyje, netaisyklingos formos, šakotas, į pietus yra nutįsusios 2 įlankos. Ežero ilgis iš rytų į šiaurės vakarus 5,54 km, plotis iki 1,23 km. Altitudė 134,6 m. Giliausia ežero vieta (35 m) yra jo centrinėje dalyje. Krantai daugiausia aukšti, tik vakarinis krantas žemas, pelkėtas. Pietinės pakrantės miškingos (Juodėnų, Šilelio, Didžiojo Raisto, Ažukalnio miškai), kitose pakrantėse daugiausia plyti pievos ir dirbami laukai. Yra 0,77 ha miškinga sala rytinėje ežero dalyje ir keletas plaukiojančių salų vakarinėje dalyje. Į Virintus įteka 3 didesni upeliai: Alsūnė, Skardis ir Graužė (V-3) (iš Graužio ežero), šiaurės vakaruose išteka Šventosios intakas Virinta. Ežero pratakumas 74 %. Ežeras patvenktas.

Greta rytinio ežero kranto praeina Vilniaus–Utenos plentas, šiaurvakarinėje pakrantėje susikerta keliai  **2805**  Stacijava–Skudutiškis–Kaniūkai  ir kelias Nr.2811 (Kapanauza – Čivyliai – Verbiškės). Prie Virintų įsikūrę kaimai: Verbiškės, Valančiai, Babilninkai, Čiulėnai, Juodėnai, Kabeliai, Sližiškiai, Šaltupys, Padumblė, Drąsėnai, Kumelynė. Veikia 10 kaimo turizmo sodybų. Yra Vilniaus universiteto poilsio bazė. Pietvakarinėje pakrantėje stūkso Sližiškių piliakalnis.

Šaltiniai
---------

1. ↑  Ežero kontūrai maps.lt
2. ↑  *Virintai*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 575
| Dūriai |
| --- |
| Vieta | Molėtų raj. Lietuvos vėliava Lietuva |
| Plotas | 2,782 km² |
| Kranto linijos ilgis | 18,13 km |
| Kilmė | Ledyninis |
| Vidutinis gylis | 4,0 m |
| Didžiausias gylis | 23 m |
| Įteka | Inketro upelis, Ilgė, 9 bevardžiai upeliai |
| Išteka | Žežiebra |
| 

Žemėlapis rodantis  vietą.Dūriai

  |
| **Koordinatės** |  55°15′11″ š. pl. 25°23′51″ r. ilg.﻿ / ﻿55.25306°š. pl. 25.39750°r. ilg.﻿ / 55.25306; 25.39750Koordinatės: 55°15′11″ š. pl. 25°23′51″ r. ilg.﻿ / ﻿55.25306°š. pl. 25.39750°r. ilg.﻿ / 55.25306; 25.39750 |

**Dūriai** – ežeras rytų Lietuvoje, Molėtų rajono savivaldybės teritorijoje, Šventosios baseine, apie 2 km į šiaurės vakarus nuo Molėtų.

Plotas 278,2 ha. Ilgis iš vakarų į rytus 5,06 km, didžiausias plotis 1,6 km. Paviršiaus altitudė 146,6 m. Didžiausias gylis 23 m vakarinėje dalyje, vidutinis gylis 4 m. Vakarinėje dalyje yra 0,18 ha salelė.

Kranto linija labai vingiuota, daug įlankų, sąsmaukų, jos ilgis 18,13 km. Krantai daugiausia žemi, pelkėti, kiek aukštesni šiaurinės dalies. Atabradas smėlingas, pietuose po smėliu yra durpių, giliau – dumblas, sapropelis. Ežerą supa nedideli Šilelio, Girelės, Rago, Kumpagirio miškeliai, plyti pievos ir dirbami laukai, auga sodas.

Įteka keletas upelių, pietuose išteka Žežiebra į Promislavo ežerą (Siesarties upės baseinas). Pratakumas 78 %. Vandens skaidrumas vasarą 2,4–3,2 m.

Dūrių ežere sugaunama 13 žuvų rūšių: lydekų, karšių, lynų, kuojų, karosų, meknių, raudžių, plakių, ešerių, vėgėlių, aukšlių, pūgžlių, kirtiklių.

Prie ežero yra Krivitiškių piliakalnis ir Kampų piliakalnis (Jūrkampis), bei Kampų, Pakubėtiškių I, Ažubalių, Kairionių, Pečiulių, Bimbirių, Antadūrės ir Levaniškių kaimai. Veikia 6 kaimo turizmo sodybos. Vakarine pakrante eina kelias  **119**  Molėtai–Anykščiai , rytine –  **2805**  Stacijava–Skudutiškis–Kaniūkai .

Ežerėvardis *Dūriaĩ* kildinamas iš žodžių *dura, dūra, duras* („baslys su geležiniu galu, peikena, įrankis lenktais ašmenimis kubilui skobti"), galbūt pavadintas pagal formos panašumą.

Šaltiniai
---------

1. ↑  *Dūriai*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 471
2. ↑  *Dūriai*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 217 psl.
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 97–98
| Pravalas |
| --- |
| Vieta | Molėtų raj. Lietuvos vėliava Lietuva |
| Plotas | 2,641 km² |
| Kranto linijos ilgis | 12,27 km |
| Kilmė | ledyninis |
| Vidutinis gylis | 2,06 m |
| Didžiausias gylis | 4,7 m |
| Įteka | Pravala, 2 bevardžiai upeliai |
| Išteka | Pravala, kanalas |
| 

Žemėlapis rodantis  vietą.Pravalas

  |
| **Koordinatės** |  55°05′27.75″ š. pl. 25°43′57.2″ r. ilg.﻿ / ﻿55.0910417°š. pl. 25.732556°r. ilg.﻿ / 55.0910417; 25.732556Koordinatės: 55°05′27.75″ š. pl. 25°43′57.2″ r. ilg.﻿ / ﻿55.0910417°š. pl. 25.732556°r. ilg.﻿ / 55.0910417; 25.732556 |

**Pravalas** (arba ***Vidugiris***) – ežeras rytų Lietuvoje, Molėtų rajone, apie 4 km į šiaurės rytus nuo Joniškio, paribyje su Švenčionių rajonu. Telkšo Labanoro-Pabradės girios vakariniame pakraštyje. Ežeras netaisyklingo pavidalo, 2,58 km ilgio (iš šiaurės rytų į pietvakarius), 1,8 km pločio. Altitudė 141,7 m. Gylis siekia 4,7 m. Krantas labai vingiuotas, jo ilgis 12,3 km. Krantai žemi, pelkėti. Rytinė ir šiaurinė pakrantės apaugusios mišku (Varnėnų ir Šakališkės miškai), šiaurinė – pelkėta, vakaruose plyti pievos, dirbami laukai.

Ežero dugną nuklojęs dumblingas sapropelis, karbonatingas molis, prie krantų – durpės. Pravale yra 5 salos (0,56 ha, 0,45 ha, 0,38 ha, 0,22 ha ir 0,07 ha).

Į ežerą suteka keletas upokšnių ir prateka Spenglos intakas Pravala (Žeimenos baseinas). 1967 m. tuoj į pietus nuo ežero įkūrus Arnionių žuvininkystės tvenkinių sistemą, ežero vandens lygis buvo pakeltas.

Šalia ežero įsikūrę: Giriniai, Pavandenė, Medeikiai.

Ežerėvardis *Prãvalas* galimai kilęs nuo žodžio *pravalyti* („kiek išvalyti") arba perdirbtas iš *pravaras* („kiaurymė pelkėje, praraja").

Šaltiniai
---------

1. ↑  *Pravalas (Molėtų r.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 435
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 265
Koordinatės: 55°17′43.76″ š. pl. 25°5′56.54″ r. ilg.﻿ / ﻿55.2954889°š. pl. 25.0990389°r. ilg.﻿ / 55.2954889; 25.0990389

 *Kitos reikšmės – Alaušai (reikšmės).*

| Alaušai |
| --- |
| Alaušai nuo Martnonių pusėsAlaušai nuo Martnonių pusėsAlaušai nuo Martnonių pusės |
| Vieta | Molėtų raj. Lietuva |
| Plotas | 2,627 km² |
| Kranto linijos ilgis | 9,8 km |
| Kilmė | ledyninė |
| Vidutinis gylis | 6,2 m |
| Didžiausias gylis | 16,2 m |
| Įteka | A-1, Upiai, 6 bevardžiai upeliai |
| Išteka | K-2 |
|  |
|  Vikiteka | Alaušai |

**Alaušai** – ežeras Molėtų rajono vakaruose, Ukmergės rajono paribyje, prie Balninkų vakarinio pakraščio. Ilgis iš pietryčių į šiaurės vakarus 3,7 km, didžiausias plotis 1,37 km. Altitudė 114,2 m. Didžiausias gylis 16,2 m. Krantai daugiausia aukšti, vakarinis (Palčio pelkė) ir šiaurės vakarinis krantai žemi ir pelkėti. Pakrantėse plyti dirbami laukai ir pievos. Ežere yra sala, kurios plotas 0,15 ha. Pietrytiniame gale įteka A-1 upelis iš Piršeno ežero, o šiaurvakariniame gale išteka K-2 upelis į Plaštaką (Siesarties intakas).

Alaušuose sugaunamos 9 rūšys žuvų: lydekos, karšiai, kuojos, seliavos, lynai, raudės, plakiai, ešeriai, pūgžliai. 1966 m. užveista lydekų (buvo įleista 630 000 lydekų lervų). 2016 m. atliktame ežero ichtiologiniame ištyrime nustatyta, kad ežero žuvų būklė gera. Prie Alaušų yra Antalaušių, Martnonių ir Balandžių kaimai, Balninkų miestelis. Veikia 3 kaimo turizmo sodybos. Pietine pakrante eina kelias Nr. 4806 (Žemaitkiemis – Valai – Balninkai), pietrytine - kelias  **1201**  Anykščiai–Kurkliai–Balninkai–Želva .

Ežerėvardis *Alaušaĩ* kildinamas nuo žodžio *alėti* („tekėti, varvėti").

Galerija
--------

* Alaušų ežere šalia Balninkų miestelio Alaušų ežere šalia Balninkų miestelio
* Alaušų ežeras šalia Balninkų miestelioAlaušų ežeras šalia Balninkų miestelio
* Pakrantės infrastruktūraPakrantės infrastruktūra
* Vaizdas į BalninkusVaizdas į Balninkus

Šaltiniai
---------

1. ↑  Vytautas Bajorūnas. *Alaušai (ežeras)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 36
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 38
Koordinatės: 55°4′39.03″ š. pl. 25°16′14.99″ r. ilg.﻿ / ﻿55.0775083°š. pl. 25.2708306°r. ilg.﻿ / 55.0775083; 25.2708306

| Kiementas |
| --- |
| Kiemento ežeras nuo Giedraičių paplūdimioKiemento ežeras nuo Giedraičių paplūdimioKiemento ežeras nuo Giedraičių paplūdimio |
| Vieta | Molėtų rajonas, Lietuva |
| Plotas | 1,018 km² |
| Kranto linijos ilgis | 7,3 km |
| Kilmė | ledyninis |
| Vidutinis gylis | 4,0 m |
| Didžiausias gylis | 7,3 m |
| Įteka | Pagromėlė, Gubesėlė, 6 bevardžiai upeliai |
| Išteka | Zdoniškių upelis |

**Kiementas** arba **Giedraičių ežeras** – ežeras rytų Lietuvoje, Molėtų rajono savivaldybės teritorijos pietvakariuose, į rytus nuo Giedraičių miestelio.

Ežeras ledyninės patvenktinės kilmės. Ežere buvusi sala pylimu sujungta su krantu ir virtusi giliai iš vakarų į rytus nusidriekusiu siauru pusiasaliu.

Plotas 101,8 ha. Ilgis iš šiaurės vakarų į pietryčius 1,74 km, didžiausias plotis 1,56 km. Paviršiaus altitudė 128,5 m. Didžiausias gylis 7,3 m, vidutinis gylis 4,0 m. Baseino plotas 23,3 km². Kranto linija labai vingiuota, jos ilgis 7,3 km. Krantai žemi, kai kur pelkėti. Pietrytinė pakrantė apaugusi mišku, kitur daugiausia plyti pievos, dirbami laukai. Pietryčiuose 11 m pločio pelkėta protaka jungiasi su Kapustiškių ežeru. Pietuose iš ežero išteka Zdoniškių upelis į Širvintą, ežeras priklauso Šventosios baseinui. Ežero pratakumas 198%. Atabradą dengia dumblingas smėlis, giliau – dumblas. Nesvarbu, kad aplink ežerą yra vykdomas intensyvus ūkininkavimas ir vakarinė ežero dalis yra uždumblėjusi, tačiau pagal bendrojo azoto ir fosforo koncentraciją Kiemento ežeras atitinka labai geros **ekologinės būklės** klasės rodiklių vertes. Prie ežero įsikūrę kaimai: Buzaičiai, Piliakiemiai, Martyniškiai. Šiaurinėje pakrantėje įsikūrusi buvusio Martyniškių dvaro sodyba. Veikia kaimo turizmo sodyba, poilsiavietė. Vakarinėje pakrantėje įrengtas paplūdimys. Pietvakarine pakrante eina kelias  **172**  Raudondvaris–Giedraičiai–Molėtai .

Ežerėvardis *Kíementas* siejamas su žodžiais „kaimas, kiemas" (kaimo ar kiemo ežeras).

Šaltiniai
---------

1. 1 2  *Kiementas*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006. 29 psl.
2. ↑  *Rizikos vandens telkinių studija 2017*
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 141
| Ilgis |
| --- |
| Vieta | Molėtų raj. Dubingių sen. Lietuvos vėliava Lietuva |
| Plotas | 0,891 km² |
| Kranto linijos ilgis | 7,59 km |
| Kilmė | ledyninis |
| Vidutinis gylis | 4,3 m |
| Didžiausias gylis | 10,5 m |
| Įteka | Ž-1, 4 bevardžiai upeliai |
| Išteka | Ž-1 |
| 

Žemėlapis rodantis  vietą.Ilgis

  |
| **Koordinatės** |  55°04′40″ š. pl. 25°29′09″ r. ilg.﻿ / ﻿55.07778°š. pl. 25.48583°r. ilg.﻿ / 55.07778; 25.48583Koordinatės: 55°04′40″ š. pl. 25°29′09″ r. ilg.﻿ / ﻿55.07778°š. pl. 25.48583°r. ilg.﻿ / 55.07778; 25.48583 |

**Ilgis** (arba ***Ilgas***) – ežeras rytų Lietuvoje, Molėtų rajone Dubingių seniūnijoje, apie 2,5 km į šiaurės rytus nuo Dubingių, Asvejos regioniniame parke. Ištįsęs šiaurės-pietų kryptimi 2,82 km, plotis iki 0,77 km. Altitudė 147,1 m. Giliausia vieta yra ežero šiaurėje, jos gylis siekia 10,5 m. Ežeras telkšo rininiame duburyje. Šiaurėje ežeras skaidosi į 3 įlankas. Krantai aukšti, statūs, tik pietinis žemas, pelkėtas. Krantai apaugę siauru medžių irkrūmų ruožu. Pakrantėse daugiausia plyti pievos, vietomis auga miškeliai. Per Ilgį iš šiaurės į pietryčius teka Ž-1 upelis iš Limino į Žverno ežerą (Žeimenos baseinas). Vandens skaidrumas vasarą – iki 2 m.

Sugaunama lydekų, kuojų, karšių, lynų, aukšlių, ešerių.

Šalia Ilgio įsikūrę Dailidiškių, Dubingių, Murališkių ir Turliškių kaimai.

Šaltiniai
---------

1. ↑  *Ilgis (Molėtų r. Dubingių sen.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 47
*Apie kaimą Švenčionių rajone žr. Spenglas (Švenčionys)*.

| Spenglas |
| --- |
| Vieta | Molėtų raj. Lietuvos vėliava Lietuva |
| Plotas | 0,883 km² |
| Kranto linijos ilgis | 5,73 km |
| Kilmė | ledyninis |
| Vidutinis gylis | 1,58 m |
| Didžiausias gylis | 3,0 m |
| Įteka | Spengla, 4 kanalai |
| Išteka | Spengla |
| 

Žemėlapis rodantis  vietą.Spenglas

  |
| **Koordinatės** |  55°02′17.98″ š. pl. 25°44′28.41″ r. ilg.﻿ / ﻿55.0383278°š. pl. 25.7412250°r. ilg.﻿ / 55.0383278; 25.7412250Koordinatės: 55°02′17.98″ š. pl. 25°44′28.41″ r. ilg.﻿ / ﻿55.0383278°š. pl. 25.7412250°r. ilg.﻿ / 55.0383278; 25.7412250 |

**Spenglas** – ežeras rytų Lietuvoje, Molėtų rajone, apie 5,5 km į pietryčius nuo Joniškio, 6 km į šiaurę nuo Pabradės. Ilgis iš vakarų į rytus 2,4 km, plotis iki 0,49 km. Altitudė 134,5 m. Giliausia vieta siekia 3,0 m. Ežeras telkšo rininės kilmės duburyje. Krantai daugiausia gana aukšti, su terasomis (ypač rytinėje pusėje), o vakaruose, šiaurės vakaruose – žemi, pelkėti. Atabradą dengia smėlis, dugną – molingas sapropelis. Vakarinė ežero dalis sekli, gausiai užžėlusi vandens augalija. Ežerą supa Varnėnų ir Smalakurnės miškai.

Spenglu iš šiaurės vakarų į pietus prateka Spengla (Dubingos intakas, Žeimenos baseinas). Į šiaurę ir vakarus nuo ežero telkšo Arnionių žuvininkystės tvenkiniai – iš jų į ežerą suteka 4 kanalai. Ežero pratakumas 2621 %. Ežere sugaunama lydekų, lynų. Ežeras yra patvenktas.

Greta Spenglo įsikūręs Žvėryno kaimas. Pietinėje pakrantėje yra stovyklavietė. Pietiniu ir rytiniu ežero krantais eina riba su Švenčionių rajonu.

Pavadinimas laikytinas *l* priesagos vediniu iš šaknies *speng-/spengti* („ūžti ausyse, skambėti"); taip pat galimai nuo *spangti* („akti"), *spangas* („silpnai matantis, aklas") arba *spingėti* („silpnai šviesti").

Šaltiniai
---------

1. ↑  *Spenglas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 78
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
| Paštys |
| --- |
| Vieta | Molėtų raj. Lietuvos vėliava Lietuva |
| Plotas | 0,38 km² |
| Kranto linijos ilgis | 4,43 km |
| Kilmė | ledyninis |
| Didžiausias gylis | 17,5 m |
| Įteka | S-1 |
| Išteka | S-1 |
| 

Žemėlapis rodantis  vietą.Paštys

  |
| **Koordinatės** |  55°16′45″ š. pl. 25°35′59″ r. ilg.﻿ / ﻿55.27917°š. pl. 25.59972°r. ilg.﻿ / 55.27917; 25.59972Koordinatės: 55°16′45″ š. pl. 25°35′59″ r. ilg.﻿ / ﻿55.27917°š. pl. 25.59972°r. ilg.﻿ / 55.27917; 25.59972 |

**Paštys** – ežeras rytų Lietuvoje, Molėtų rajone, apie 5 km į šiaurės rytus nuo Toliejų, 2,5 km į vakarus nuo Aiseto ežero, 1,5 km į šiaurę nuo Stirnių ežero, Labanoro girioje, Labanoro regioniniame parke. Ežero ilgis iš šiaurės vakarų į pietryčius – 1,06 km, plotis iki 0,58 km. Altitudė 148,6 m. Gylis siekia 17,5 m. Krantai žemi, apaugę mišku, pietuose – pelkėti – plyti Liūno ir Patraiškių pelkės. Per vidurį yra 0,32 ha ploto sala ir šiaurinėje dalyje 0,01 ha salelė. Pietuose iš Lukštyno ežero įteka per Liūno pelkę S-1 upelis ir išteka per Patraiškių pelkę link Stirnių ežero.

Paščio pakrantės negyvenamos, bet netoliese šiaurėje įsikūrusios Budriškės.

Ežerėvardis *Paštỹs* (arba *Pačtỹs*) neaiškios kilmės: bandyta jį laikyti finougrizmu ir sieti su suom. *paska*, sam. *paške* „purvas, mėšlas", nors kita vertus gali būti kilęs nuo žodžių *pešti, pašioti* („traukioti, rauti") turint omeny išsitaršiusią ežero formą.

Šaltiniai
---------

1. ↑  *Paštys (Molėtų r.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 322
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 249
| Antapusnės ežeras |
| --- |
| Vieta | Molėtų raj. Lietuvos vėliava Lietuva |
| Plotas | 0,356 km² |
| Kranto linijos ilgis | 3,13 km |
| Didžiausias gylis | 5,5 m |
| Įteka | 4 bevardžiai upeliai |
| Išteka | Pusnė |
| 

Žemėlapis rodantis  vietą.Antapusnės ežeras

  |
| **Koordinatės** |  55°08′19.52″ š. pl. 25°14′55.42″ r. ilg.﻿ / ﻿55.1387556°š. pl. 25.2487278°r. ilg.﻿ / 55.1387556; 25.2487278Koordinatės: 55°08′19.52″ š. pl. 25°14′55.42″ r. ilg.﻿ / ﻿55.1387556°š. pl. 25.2487278°r. ilg.﻿ / 55.1387556; 25.2487278 |

**Antapusnės ežeras** – ežeras rytų Lietuvoje, Molėtų rajono pietvakariuose, apie 6,5 km į šiaurę nuo Giedraičių, 2,5 km į pietvakarius nuo Ambraziškių. Ilgis pietvakarių-šiaurės rytų kryptimi 1,12 km, plotis iki 0,5 km. Altitudė 156,9 m. Giliausia vieta siekia 5,5 m. Kranto linija gan vingiuota. Pietinis ir šiaurrytinis krantai aukšti, kiti – žemesni, vietomis pelkėti. Šiaurinė pakrantė apaugusi miškeliais, kitose pakrantėse daugiausia plyti pievos, pelkės. Į ežerą suteka 4 upeliai, o šiaurėje išteka Pusnė (Širvintos baseinas).

Prie Antapusnės ežero įsikūrę kaimai: Antapusnė, Paežeriai. Veikia kaimo turizmo sodyba.

Šaltiniai
---------

1. ↑  Vytautas Bajorūnas. *Antapusnės ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 74-75
| Malkėstaitis |
| --- |
| Vieta | Molėtų raj. Lietuvos vėliava Lietuva |
| Plotas | 0,157 km² |
| Kranto linijos ilgis | 1,72 km |
| Kilmė | rina |
| Vidutinis gylis | 12,3 m |
| Didžiausias gylis | 57 m |
| Įteka | Malkėsta, 2 bevardžiai upeliai |
| Išteka | Malkėsta |
| 

Žemėlapis rodantis  vietą.Malkėstaitis

  |
| **Koordinatės** |  55°15′25″ š. pl. 25°28′33″ r. ilg.﻿ / ﻿55.25694°š. pl. 25.47583°r. ilg.﻿ / 55.25694; 25.47583Koordinatės: 55°15′25″ š. pl. 25°28′33″ r. ilg.﻿ / ﻿55.25694°š. pl. 25.47583°r. ilg.﻿ / 55.25694; 25.47583 |

**Malkėstaitis** – ežeras rytų Lietuvoje, Molėtų rajono savivaldybės teritorijoje, į šiaurės vakarus nuo plento  **A14**  Vilnius–Utena , 4,5 km į šiaurės rytus nuo Molėtų, į vakarus nuo Malkėsto ežero. Įsteigtas Malkėstaičio hidrografinis draustinis.

Ežeras termokarstinės kilmės. Krantai žemi, kai kur pelkėti, apaugę medžiais ir krūmais. Kranto linijos ilgis 1,7 km. Pakrantėse daugiausia plyti pievos ir dirbami laukai. Per ežerą iš vakarų į rytus teka Malkėstos upelis į Malkėstą. Malkėstaitis priklauso Šventosios baseinui. Ežero pratakumas 30 %. XX a. antroje pusėje iškasus kanalą tarp Malkėstaičio ir Malkėsto ežerų, Malkėstaičio vandens lygis pažemėjo. 2007 m. pakartotinių matavimų duomenimis, Malkėstaičio morfometriniai parametrai yra pakitę.

Plotas 15,7 ha. Ilgis iš pietvakarių į šiaurės rytus 640 m, didžiausias plotis 350 m. Paviršiaus altitudė 149 m. Didžiausias gylis 57 m – antras pagal gylį Lietuvos ežeras, po Tauragno, vidutinis gylis 13,8 m. Baseino plotas 2,5 km².

Prie ežero įsikūrę Rudilių, Malkėsto, Andrioniškio, Aiterados kaimai. Veikia kaimo turizmo sodyba.

Ežerėvardis kildinamas nuo žodžio *malkas, malka* („vienu ypu išgeriamas skysto kiekis, gurkšnis, maukas"), o toliau siejamas su galima pirmine reikšme „šlapia vieta, pelkė, klanas, valka" (plg. tomis reikšmėmis lenk. *młaka*, ček. *mlaka*, sen. sl. *\*molka*).

Šaltiniai
---------

1. ↑  *Malkėstaitis*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 164 psl.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 203
Koordinatės: 55°15′16.44″ š. pl. 25°21′5.2″ r. ilg.﻿ / ﻿55.2545667°š. pl. 25.351444°r. ilg.﻿ / 55.2545667; 25.351444

| Liminas |
| --- |
| Liminas nuo pietinio (Miškiškių) krantoLiminas nuo pietinio (Miškiškių) krantoLiminas nuo pietinio (Miškiškių) kranto |
| Vieta | Molėtų raj. Lietuva |
| Plotas | 0,152 km² |
| Kranto linijos ilgis | 2,03 km |
| Kilmė | ledyninė |
| Vidutinis gylis | 2,7 m |
| Didžiausias gylis | 5,7 m |
| Įteka | 2 bevardžiai upeliai |

**Liminas** – ežeras rytų Lietuvoje, Molėtų rajone, 4,5 km į šiaurės vakarus nuo Molėtų (Luokesos seniūnijoje), 0,4 km į vakarus nuo Dūrių ežero, vakariau plento  **119**  Molėtai–Anykščiai . Ilgis rytų–vakarų kryptimi 0,76 km, plotis iki 0,3 km. Altitudė 150,2 m. Didžiausias gylis siekia 5,7 m. Apyežeris kalvotas, iškilęs virš ežero 10–12 m. Aplink ežerą plyti pievos ir dirbami laukai.

Upeliais jungiasi su Kazimieravos ežeru ir Žiūrių ežeru. Priklauso Dūrių ežero baseinui (Siesarties upės baseinas). Greta Limino įsikūrę Žiūrų ir Miškiškių II kaimai. Veikia kaimo turizmo sodyba.

Ežerėvardis *Lìminas* greičiausiai yra senas indoeuropietiškas žodis, gretinamas su sen. gr. λιμἡυ „ežeras", toch. *lyam, lyäm* „ežeras". Nors kita vertus gali būti iš *limti* („linkti, svirti").

Šaltiniai
---------

1. ↑  *Liminas (Molėtų r. Luokesos sen.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 611
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 191